Bebungah Sastra Rancagé itu apa sih? Jelaskan dalam bahasa jawa ya

Bebungah Sastra Rancagé iku bebungah sing dianugerahaké marang sastrawan sing nulis sajeroning basa-basa ibu, wiwit taun 1989. Wiwitané bebungah iki mung kaparingaké marang sastra basa Sundha waé, nanging wiwit taun 1994 uga kaparingaké marang basa Jawa, lan taun 1998 kaparingaké marang sastrawan basa Jawa, basa Sundha lan sastra basa Bali. Taun 2008 wiwit sumrambah manèh malah nganti tumeka sastra basa Lampung. Wiwit taun 1990, bebungah dipérang dadi rong kategori, ya iku kanggo karya kang kababar wujud buku lan jasa (tumrap wong utawa lembaga) kang duwé jasa marang basa lan sastra. Déné wacan bocah basa Sundha wiwit diwènèhaké taun 1993 kanthi jeneng Bebungah Samsudi.

Ing taun-taun wiwitan, bebungah iki mung saka karsa lan karya pribadi waé, ya iku saka tokoh sastrawan basa Sundha Ajip Rosidi. Nanging wiwit taun 1994 diadegaké sawijining yayasan kanthi jeneng Yayasan Kabudayan Rancagé kanggo wadhah supaya anugerah Rancagé iki bisa lumintu.Yayasan sing diadegaké ing taun 1994 iki duwé kantor sekretariat ing Dalan Rawabambu no. 38 Pasar Minggu, Jakarta 12520 Indonésia.

Para pangarsa sing ngadegaké yayasan iki ya iku: Ajip Rosidi, Erry Riyana Hardjapamekas, H.R.Déddi Anggadiredja, SE. MBA, Hj. Patimah, Prof. Dr. H. Ayatrohaédi, Prof. Dr. H. Édi Suhardi Ékadjati, H.I. Martalogawa, Drs.H. Ahmad Mustofa, SH., Hj. Nunun Nuki Aminten, Dr. H. Zainuddin Djafar MA., Hj. Titi Surti Nastiti, MA., Dr. H.Uga Percéka, Titis Nitiswari, H. Muhammad Nundang Rundagi, H. Rangin Seembada, lan Ahmad Rivai. Déné Dhéwan Pembina sing dipandhégani déning Ayip Rosidi, dumadi saka Hassan S. Kartadjoemena, Drs. Hana Djumhana Bastaman, Hj. Patimah, Drs. H. Ahmad Mustofa, SH., Hj. Nunun Nuki Aminten. Dhéwan Pangurus: Érry Riyana Hardjapamekas, H Achmad Darsana, Ahmad Rivai, Hj. Dr. Titi Surti Nastiti, Hj. Aisyah Ganie, Prof. Dr. H. Zainuddin Djafar, MA., Dr. H. Uga Percéka, H. Muhammad Nundang Rundagi, H. Rangin Sembada, Déwi Délila Déigratia, Drs. Hawé Setiawan. Dhéwan Pangawas: Farid Prawiranegara.